Diari Oficial de la Generalitat Valenciana


Sumari del DOGV 7264, del 30-04-2014 (2014/3564)

Notificació de la sentència dictada en el procediment de modificació de mesures número 1015/2013.
-------------------------------------------------------------------------------------------------

### Dades del document

Número de DOGV
:   7264

Data del DOGV
:   30-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3564


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 1015/2013. [2014/3564]  
Juí: modificació de mesures supòsit contenciós 001015/2013.  
Part demandant: María Eva Carvajal Mesas.  
Part demandada: Diego Ruiz Calatayud.  
Sobre: modificació de mesures.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime parcialment la demanda de modificació de mesures definitives fixades en la sentència d'1 de juny de 2012, dictada en les actuacions 362/2011, provinents, al seu torn, del divorci 1378/1998, per la qual cosa es modifica la sentència en els termes següents:  
S'atribuïx a María Eva Carvajal Mesas la guarda i custòdia del fill menor J. M. R. C. i no es fixa un règim atenent la seua edat, de manera que pare i fill es puguen relacionar lliurement quan ells convinguen.  
  
S'establix una pensió d'aliments, a càrrec del pare a favor del fill comú, de 150 euros, quantitat que s'actualitzarà anualment de conformitat amb l'índex de preus al consum i que el demandat ingressarà els cinc primers dies de cada mes en el compte que a este efecte assenyale la mare.  
Es mantenen la resta de mesures establides en la sentència que al seu dia es va dictar, la qual en conserva tota la vigència, excepte en aquelles qüestions expressament modificades amb esta resolució.  
No es fa imposició expressa de les costes.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, la qual s'afegirà a les actuacions originals, i serà notificada a les parts, a les quals se'ls farà saber que contra esta sentència es pot interposar en este jutjat un recurs d'apel·lació, dins dels 20 dies següents a la notificació, després de la consignació prèvia de la quantitat de 50 euros en el compte de consignacions d'este jutjat, i que pronuncie, mane i firme.  
Publicació. la sentència anterior ha sigut donada, llegida i publicada per la jutgessa que la subscriu, mentres celebrava audiència pública en el dia de la seua data. En done fe.  
L'estenc jo, el secretari judicial, per a fer constar que este edicte ha quedat fixat en el dia de hui en el tauler d'anuncis. En done fe».  
  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat, per a dur a efecte la diligència de notificació de la sentència a Diego Ruiz Calatayud.  
  
  
València, 15 d'abril de 2014.- El secretari judicial: Rafael Roselló Sobrevela.